CELEX: 22013D0089
Language: mt
Date: 2013-05-03 00:00:00
Title: Deċiżjoni tal-Kumitat Konġunt taż-ŻEE Nru 89/2013 tat- 3 ta’ Mejju 2013 li temenda l-Anness XIII (Trasport) tal-Ftehim ŻEE

31.10.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 291/55
               
            DEĊIŻJONI TAL-KUMITAT KONĠUNT TAŻ-ŻEE
      Nru 89/2013
      tat-3 ta’ Mejju 2013
      li temenda l-Anness XIII (Trasport) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Id-Direttiva tal-Parlament Ewropew u tal-Kunsill 2010/65/UE tal-20 ta’ Ottubru 2010 dwar il-formalitajiet ta’ rappurtar għal bastimenti li jaslu fi u/jew jitilqu minn portijiet tal-Istati Membri u li tħassar id-Direttiva 2002/6/KE (1) għandha tiġi inkorporata fil-Ftehim ŻEE.
               
            
                  (2)
               
               
                  Id-Direttiva 2010/65/UE tirrevoka d-Direttiva 2002/6/KE tal-Parlament Ewropew u tal-Kunsill (2), li hija inkorporata fil-Ftehim ŻEE u li konsegwentement għandha tiġi rrevokata skont il-Ftehim ŻEE.
               
            
                  (3)
               
               
                  L-Anness XIII tal-Ftehim ŻEE għandu għalhekk jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      It-test tal-punt 56l (id-Direttiva 2002/6/KE tal-Parlament Ewropew u tal-Kunsill) tal-Anness XIII tal-Ftehim ŻEE jinbidel b’dan li ġej:
      “32010 L 0065: Id-Direttiva 2010/65/UE tal-Parlament Ewropew u tal-Kunsill tal-20 ta’ Ottubru 2010 dwar il-formalitajiet ta’ rappurtar għal bastimenti li jaslu fi u/jew jitilqu minn portijiet tal-Istati Membri u li tħassar id-Direttiva 2002/6/KE (ĠU L 283, 29.10.2010, p. 1).
      Għall-finijiet ta’ dan il-Ftehim, it-test tad-Direttiva jinqara bl-addattamenti li ġejjin:
      
                  (a)
               
               
                  Fl-Artikolu 9, il-kliem ‘jew fit-territorji tal-Istati tal-EFTA’ jiddaħħlu wara l-kliem ‘fit-territorju doganali tal-Unjoni’.
               
            
                  (b)
               
               
                  Fl-Artikolu 9, il-kliem ‘dak it-territorju’ jinbidlu bil-kliem ‘dawk it-territorji’.
               
            
                  (c)
               
               
                  Dan li ġej jiddaħħal fit-tmiem tal-Artikolu 9:
                  ‘Din l-eżenzjoni ma tapplikax għal formalitajiet ta’ rappurtar relatati ma’ kwistjonijiet doganali.’
               
            
                  (d)
               
               
                  Referenzi għal atti oħrajn fid-Direttiva jiġu kkunsidrati relevanti sal-punt u b’mod illi dawk l-atti jiġu inkorporati fil-Ftehim.”
               
            Artikolu 2
      It-testi tad-Direttiva 2010/65/UE bil-lingwa Islandiża u dik Norveġiża, li jiġu ppubblikati fis-Suppliment ŻEE ta’ Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fl-4 ta’ Mejju 2013, sakemm ikunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni tiġi ppubblikata fit-Taqsima ŻEE ta’ Il-Ġurnal Uffiċjali tal-Unjoni Ewropea, u fis-Suppliment ŻEE tiegħu.
      
         Magħmul fi Brussell, it-3 ta’ Mejju 2013.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 283, 29.10.2010, p. 1.
      
         (2)  ĠU L 67, 9.3.2002, p. 31.
      
         (*)  Rekwiżiti kostituzzjonali indikati.